Diari Oficial de la Generalitat Valenciana


Sumari del DOGV 5284, del 20-06-2006 (2006/7115)

RESOLUCIÓ de 29 de maig de 2006, de la Direcció General d'Investigació, Desenrotllament i Innovació Agropecuària, per la qual s'establixen els límits subvencionables de l'Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda a les explotacions de la Comunitat Valenciana per a l'any 2006.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5284

Data del DOGV
:   20-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7115


Data del document
:   29-05-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * caprí
    * boví
    * suport econòmic
    * llet crua
    * oví
    * qualitat del producte

RESOLUCIÓ de 29 de maig de 2006, de la Direcció General d'Investigació, Desenrotllament i Innovació Agropecuària, per la qual s'establixen els límits subvencionables de l'Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda a les explotacions de la Comunitat Valenciana per a l'any 2006. [2006/F7115]  
L'experiència adquirida en la gestió d'esta línia d'ajudes de millora de qualitat de la llet durant estos anys aconsella incorporar un sistema que permeta millorar la transparència i l'equitat en el sistema de repartiment dels fons entre els distints sol·licitants, per mitjà de l'homogeneïtzació dels diversos programes presentats. Amb esta finalitat, en l'Orde de 28 de desembre de 2005 es van establir línies d'actuació prioritàries amb límits màxims subvencionables per actuació. Així mateix, amb l'objectiu d'augmentar l'eficàcia d'estes ajudes, es considera necessari intensificar els mecanismes de control per mitjà d'un sistema d'inspeccions de camp encaminades fonamentalment a comprovar l'efectivitat de les accions d'assessorament als ramaders i la veracitat de les dades proporcionades pels sol·licitants de les ajudes.   
Així mateix, mitjançant la Resolució de 18 d'abril de 2006, de la Conselleria d'Agricultura, Pesca i Alimentació, per la qual es convoquen per a l'exercici 2006 determinades subvencions gestionades per la Direcció General d'Investigació, Desenrotllament i Innovació Agropecuària, es publica l'import global màxim de 100.000 euros per al finançament de programes de millora de qualitat de llet crua de vaca, ovella i cabra produïda a les explotacions de la Comunitat Valenciana.  
Així, vistes les línies descrites en l'orde i revisats els mòduls aplicables a cada una d'estes amb criteris estrictament tècnics a fi d'un repartiment més equitatiu de les ajudes per a aconseguir de manera global els objectius recollits en els programes de millora de qualitat de la llet.  
Per tot això, a proposta del cap del Servici de Tecnologia Ramadera, resolc:  
Primer  
D'acord amb l'article 8 de l'Orde de 28 de desembre de 2005, de bases reguladores per al finançament dels programes de qualitat (DOGV de 12.01.2006), els gastos subvencionables màxims per explotació seran els que es descriuen a continuació:   
a) Visita d'assessorament tècnic: 700 €/ explotació   
b) Analítiques de llet per a control de mamitis: 600 €/ explotació  
c) Revisió estàtica de les instal·lacions de munyiment: 200 €/ explotació  
d) Revisió d'equips de refrigeració: 200 €/ explotació  
e) Analítiques d'aigua per al control microbiològic: 100 €/ explotació  
València 29 de maig de 2006.. El director general d'Investigació, Desenrotllament i Innovació Agropecuària: Eduardo Primo Millo.